CELEX: 62011FN0057
Language: sk
Date: 2011-05-23 00:00:00
Title: Vec F-57/11: Žaloba podaná 23. mája 2011 — ZZ/Komisia

16.7.2011   
            
            
               SK
            
            
               Úradný vestník Európskej únie
            
            
               C 211/33
            
         Žaloba podaná 23. mája 2011 — ZZ/Komisia
   (Vec F-57/11)
   2011/C 211/68
   Jazyk konania: taliančina
   
      Účastníci konania
   
   
      Žalobca: ZZ (v zastúpení: B. Cortese a C. Cortese, advokáti)
   
      Žalovaná: Európska komisia
   
      Predmet a opis sporu
   
   Zrušenie rozhodnutia Komisie nepriznať účinok žalobcovmu prijatiu pracovného miesta úradníka v skúšobnej dobe (asistenta) v postavení technického asistenta v Spoločnom výskumnom centre, ktoré mu ponúkla Komisia, a návrh na náhradu majetkovej a nemajetkovej ujmy
   
      Návrhy žalobcu
   
   
               —
            
            
               zrušiť rozhodnutie Komisie obsiahnuté v liste z 5. augusta 2010, ktoré nepriznáva účinok žalobcovmu prijatiu pracovného miesta úradníka v skúšobnej dobe (asistenta) v postavení technického asistenta v Spoločnom výskumnom centre, ktoré mu Komisia ponúkla rozhodnutím obsiahnutým v liste z 30. júla 2010, zaslala mu ho e-mailom 30. júla 2010, a ktoré odvoláva túto ponuku,
            
         
               —
            
            
               v prípade potreby zrušiť prípravné akty k vyššie uvedenému napadnutému rozhodnutiu,
            
         
               —
            
            
               v prípade potreby zrušiť rozhodnutie menovacieho orgánu o zamietnutí sťažnosti žalobcu obsiahnutej v liste z 10. februára 2011, ktoré bolo žalobcovi oznámené nasledujúci deň,
            
         
               —
            
            
               zaviazať Komisiu na náhradu majetkovej ujmy vyplývajúcej z rozhodnutia nepriznať účinok žalobcovmu prijatiu pracovného miesta úradníka v skúšobnej dobe (asistenta) v postavení technického asistenta v Spoločnom výskumnom centre v Ispre, ktoré mu Komisia ponúkla rozhodnutím obsiahnutým vo vyššie uvedenom liste z 30. júla 2010; ujma sa vypočíta predbežne ako rozdiel medzi celkovou skutočnou odmenou poberanou žalobcom v jeho zaradení ako dočasný zamestnanec v Spoločnom výskumnom centre a odmenou, ktorá by mu bola vyplatená, keby bol okamžite po prijatí vyššie uvedenej ponuky zaradený na pracovné miesto úradníka v platovej triede AST 3 v prvom platovom stupni, zvýšený o úroky z omeškania,
            
         
               —
            
            
               zaviazať Komisiu na náhradu nemajetkovej ujmy vyplývajúcej z rozhodnutia nepriznať účinok žalobcovmu prijatiu pracovného miesta úradníka v skúšobnej dobe (asistenta) v Spoločnom výskumnom centre v Ispre, ako technický asistent, ktoré mu Komisia ponúkla rozhodnutím obsiahnutým v liste z 30. júla 2010, vo výške, ktorú určí Súd pre verejnú službu podľa zásady spravodlivého zaobchádzania a ktorá sa tu predbežne stanoví ako suma rovnajúca sa trojmesačnému základnému platu úradníka v platovej triede AST 3 v prvom platovom stupni, teda suma 10 001 eur a 31 centov,
            
         
               —
            
            
               zaviazať Komisiu na náhradu trov konania.